** И.бр.135/2023**

Извршителот Орце Гоцевски од Делчево, бул.Македонија бр.45/5-14 врз основа на барањето за спроведување на извршување од доверителот Трајче Илиевски од Делчево,  засновано на извршната исправа Пресуда РО бр.29/2021 од 14.10.2022 година на Основен суд Делчево, против должникот Друштво за производство, откуп, обработка и промет со тутун, земјоделство и трговија на големо и мало ДАЛИЈА-ТАБАК ДОО увоз-извоз Делчево,  за спроведување на извршување, на ден 08.05.2023 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

**СЕ ОПРЕДЕЛУВА прва продажба** со усно јавно наддавање на недвижностите означени како:

-кп.бр. 1638 нива на м.в. "Карагувица" во површина од 1619м2 и

-кп.бр. 1638 земјиште по зграда на м.в. "Карагувица" во површина од 70м2, запишани во имотен лист бр. 211 КО Бигла,

-кп.бр. 1284/1 нива на м.в. "Ковакин Дол" во површина од 3770м2

-кп.бр. 2278 шума на м.в. "Коматница" во површина од 1160м2 и

-кп.бр. 7124 дворно место на м.в. "Асевица" во површина од 122м2 и

-кп.бр. 7124 земјиште под зграда на м.в. "Асевица" во површина од 142м2, запишани во имотен лист бр.10501 КО Делчево.

Продажбата ќе се одржи на ден 26.05.2023 година во 10,00 часот во просториите на Извршител Орце Гоцевски во Делчево, на ул. “Булевар Македонија” бр.45-5/14.

Почетната вредност на недвижностите, утврдена со заклучок на извршителот И.бр.135/2023 од 08.05.2023 година, изнесува вкупно 443.000,00 денари како почетна цена за продажба на недвижностите на првото јавно наддавање или поединечно, вредноста на:

-кп.бр. 1638 нива на м.в. "Карагувица" во површина од 1619м2 и

-кп.бр. 1638 земјиште по зграда на м.в. "Карагувица" во површина од 70м2, изнесува 65.000,00 денари,

-на кп.бр. 1284/1 нива на м.в. "Ковакин Дол" во површина од 3770м2 изнесува 90.000,00 денари,

-на кп.бр. 2278 шума на м.в. "Коматница" во површина од 1160м2 изнесува 35.000,00,00 денари и

- на кп.бр. 7124 дворно место на м.в. "Асевица" во површина од 122м2 и

-на кп.бр. 7124 земјиште под зграда на м.в. "Асевица" во површина од 142м2 изнесува 243.000,00,00 денари.

Под оваа цена недвижностите не може да се продадат на првото јавно наддавање.

Недвижностите се оптоварени со следните товари и службености: нема товари.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција, која изнесува 1/10 (една десетина) од утврдената вредност на недвижноста. Уплатата се врши на жиро сметката од извршителот со бр. 240160002289415 во УНИ Банка АД Скопје, најдоцна 1 (еден) ден пред продажбата.

Даночните обврски по основ на продажбата паѓаат на товар на купувачот.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање. Најповолниот понудувач-купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а од положената гаранција ќе се намират трошоците на новата продажба и ќе се надомести разликата меѓу цената постигната на поранешната и на новата продажба.

Овој заклучок ќе се објави во следните средства за јавно информирање дневен весник Нова Македонија и на WEB страната на Комората на извршители.

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |
| --- |
|  |